Diari Oficial de la Generalitat Valenciana


Sumari del DOGV 9574, del 14-04-2023 (2023/4109)

Extracte de la Resolució de 13 d'abril de 2023, de la Vicepresidència i Conselleria d'Igualtat i Polítiques Inclusives, de convocatòria per a l'exercici 2023 de les subvencions relatives a la concessió de places per a estades en balnearis de la Comunitat Valenciana (Programa Termalisme Valencià).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4109


Data del document
:   13-04-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 13 d'abril de 2023, de la Vicepresidència i Conselleria d'Igualtat i Polítiques Inclusives, de convocatòria per a l'exercici 2023 de les subvencions relatives a la concessió de places per a estades en balnearis de la Comunitat Valenciana (Programa Termalisme Valencià). [2023/4109]  
BDNS (identif.): 687794.  
  
De conformitat amb el que s'estableix en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (http://www.pap.minhap.gob.es/bdnstrans)  
  
Primer. Beneficiàries  
a) Persones de 65 anys o més.  
b) Persones de 60 anys o més, pensionistes del Sistema de Seguretat Social o de classes passives.  
c) Persones de 60 anys o més amb discapacitat igual o superior al 33 %, acreditat amb un certificat. En el cas que aquestes persones necessiten l'ajuda d'un acompanyant, serà necessari presentar un certificat de discapacitat on conste un grau igual o superior al 65 %.  
  
d) Podran assistir els cònjuges o parelles de fet dels sol·licitants, sempre que siguen majors de 50 anys i complisquen els requisits establits en les bases.  
e) Els/les fills/filles dels beneficiaris / de les beneficiàries recollits en els apartats anteriors, sempre que siguen discapacitats en un grau igual o superior al 33 %, resulte impossible que queden a cura d'altres persones i depenguen dels pares per a l'acompliment de les activitats de la vida diària.  
  
Segon. Finalitat  
Convocar per a l'exercici 2023 les subvencions per a la concessió de places per a estades en balnearis de la Comunitat Valenciana.  
  
Tercer. Bases reguladores  
ORDRE 3/2016, de 17 de febrer, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de places per a estades en balnearis de la Comunitat Valenciana (Programa termalisme valencià) (DOGV 7727, 24.02.2016).  
  
Quart. Finançament  
La Generalitat contribuirà al finançament del cost de les places, a càrrec de la secció 16, servei 02, programa pressupostari 313.60, Persones majors, capítol II i conforme amb els preus derivats dels contractes formalitzats amb els establiments termals l'any 2021.  
  
  
Cinqué. Import de l'ajuda  
L'aportació màxima per plaça, per a cadascuna de les persones beneficiàries del programa, serà de 139,15 euros, IVA inclòs, per a temporada alta i 220 euros, IVA inclòs, per a temporada baixa, i aquesta quantitat s'abonarà a l'establiment receptor i anirà per compte de la persona beneficiària la resta de l'import d'acord amb els preus derivats dels contractes formalitzats amb els establiments termals l'any 2021  
  
  
Sisé. Termini de presentació de sol·licituds  
El termini de presentació de sol·licituds serà de 6 mesos, comptadors des de l'endemà de la publicació de la convocatòria en el Diari Oficial de la Generalitat Valenciana.  
  
València, 13 d'abril de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.